يا شيخ يارب ترد .. انا فى كلية طب وعماله مستوايا فى النازل وتعبت نفسيا والله ومش عارفه اعمل ايه انا بعيد السنة على مادتين بس وبالرغم من كدا منجحتش فيهم بردو ودخلت دور تانى بس انا مش طايقه تعبت مع ان دا حلمى من صغرى وعندى امتحان كمان خمس ايام ومزاكرتش المادة اعمل ايه انصحنى :(
المشاكل دي بتكون عاوزة إعادة تشغيل لنمط الحياة وتطوير للسمات الشخصية كلها، مش هتتحل بكلمتين، ولا هتتحل عن طريق إنك تقعدي تكرري نفس الخطوات اللي أدت لنفس النتائج. مشكلتك مش في الامتحان اللي بعد خمسة ايام، يعدي زي ما يعدي، بعده اقعدي اشتغلي على نفسك وعلى حياتك كلها إعادة ترتيب من جديد، عشان انت كده في حلقة مقفولة مفيش منها مخرج. لازم شهرين على الأقل ترتبي فيهم ورقك، تحددي نقاط ضعفك ونقاط قوتك، تشوفي المواد اللي فيها مشاكل تدرسيها بعيد عن ضغط الامتحانات وتدرسيها بحب وعن طريق مواد ومصادر وطرق مبتكرة للمذاكرة غير اللي كل مرة بتذاكريها منها، شوفي لايف كوتش تقعد معاكي كم جلسة تظبط الدنيا معاكي، مفيش مانع حتى من استشارة طبيبة نفسية.